રાપરના ખેડૂત અગ્રણી કરમશીભાઇ ચામડિયા કહે છે, “હાલ નીચાણવાળા વિસ્તારમાં સુવઇ સુધીના રણકાંધીનાં ગામોનાં ખેતરોમાં નર્મદાનાં પાણી પહોંચ્યાં છે, પરંતુ તાલુકામથક રાપર, ગાગોદર, નીલપર, કિડિયાનગર, પ્રાગપર, ભીમાસર જેવાં ગામો પાણી ઝંખી રહ્યાં છે. આ તાલુકાની જમીન બહુ કસદાર છે. જો નર્મદાનું પૂરતું પાણી મળે તો જીરું, રાયડો, વરિયાળી, ઘઉં, એરંડા ઉપરાંત વધુ પાણી માગતાં મગફળી જેવા પાક તથા બાગાયતી પાક પણ સહેલાઈ લઈ શકાય. અત્યારે તો આકાશી મહેર પર જ ખેડૂતોને ખેતી કરવી પડે છે. અમુક ખેડૂતોની વાડીમાં બોર છે, પરંતુ પાણી ખૂબ ઊંડે ગયાં છે અને તે ખારાં થઇ ગયાં છે.”